Maimane maak kapsie teen BTW-verhoging | Maroela Media
Mmusi Maimane, leier van die DA, sal Saterdag 'n nasionale petisie van stapel stuur in Soshanguve in Gauteng om kapsie te maak teen die BTW-toename van 1% wat vandeesweek in die parlement tydens die begrotingsrede aangekondig is.
Malusi Gigaba, minister van finansies, het Woensdag tydens sy begrotingsrede aangedui dat BTW van 14% na 15% sal verhoog.
Maimane het gesê die toename sal 'n negatiewe uitwerking op die armes en werkloses hê. "Die toename van BTW, tesame met die reuseverhoging wat brandstofheffings betref, sal 'n styging in voedsel- en vervoerkoste vir alle Suid-Afrikaners inhou. Die ANC kan nie die armes laat betaal vir sy plundering van openbare geld nie," het Maimane in 'n verklaring gesê.
John Moodey, die DA se leier in Gauteng, en Solly Msimanga, burgemeester van Tshwane, sal hulle by Maimane aansluit.
Dit is absoluut belaglik, met BTW dra almal darem by tot die belasting verligting, nie soos met persoonlike belasting wat 'n uitgesoekte groep mense al die las moet dra nie. Die DA kan maar koebaai se vir baie stemme.
Ek verkies dat die BTW opgaan. So dra almal by. Vir die werklike armes is daar produkte wat uitgesluit is. Watter ander voorstel het Mr Maimane? Verkies hy om die bestaande belastingbetaler wat 'n opgawe moet indien, verder te belas met 'n verhooging in persoonlike belasting?